
Válság hatása a Paul és Társa Kft.-nél a munkavállalók szemszögéből

Kulcsszavak: gazdasági válság, építőipar, kisvállalkozás
A dolgozatom a gazdasági válság témakörét dolgozza fel, ezen belül is inkább a magyarországi építőiparra koncentrálva. A válság hatásait és kezelésének módszereit egy hazai kisvállalkozáson keresztül szemléltetem, vagyis azt, hogy az elmúlt öt évben milyen változásokon ment keresztül a krízisnek köszönhetően, illetve mik a jövőbeli kilátások a vállalkozás dolgozóinak szemszögéből.
A dolgozatom célja, hogy egy konkrét hazai építőipari vállalkozás tevékenységén, számadatain és elemzésén keresztül bemutassam azokat a tényezőket és hatásokat, amelyek az építőiparra az elmúlt öt évben hatást gyakoroltak.
A dolgozatom három nagy fejezetre tagolódik: egy elméleti részre, egy iparág elemzésre és egy bázisvállalat elemzésre. Az első fejezetben ismertetem azokat az elméleteket, amelyeket neves közgazdászok vetettek papírra a válság megfelelő értelmezése kapcsán. Az iparág elemzésnél bemutatásra kerül a teljesség igénye nélkül a hazai építőipari válság kialakulásának a hatásai, valamint az enyhítésére, megszűntetésére tett intézkedések. A bázisvállalatomat primer kutatással vizsgálom kvantitatív módszerekkel. A vállalkozás pénzügyi adatai csődmodellek alkalmazásával is elemzésre kerülnek, melyet a cég alkalmazottai körében elvégzett kérdőíves felmérés egészít ki. Fontosnak tartom a válság hatásának komplex vizsgálatát, ugyanis a számadatok értékelése mellett nagyon fontos a munkatársak véleménye: ők hogyan látják a saját és vállalatuk helyzetét, hogyan élték meg a válság hatását, és milyen fejlődési lehetőségekre számítanak.



